Document ID: /roh_data/filtered/fineweb-2-filterrobots_roh.jsonl.gz/21928

Sebasond sin la Lescha federala davart ils implonts da fermada (CS 721.101) e l'Ordinaziun davart ils implonts da fermada dalla Confederaziun (CS 721.101.1) ston Confederaziun, Cantun e vischnauncas preparar instrucziuns per la populaziun co secuntener e per l'eventuala evacuaziun en cass ch'in mir da fermada rumpess.
Igl ei buca d'excluder che mirs da fermada vegnan donnegiai entras eveniments extraordinaris sco bovas, auas grondas, tiaratriembels, sabotaschas ni schizun conflicts armai e che gronds territoris vegnan per consequenza inundai. Experts valeteschan il prighel ch'in mir da fermada rumpi denton da principi sco fetg pigns.
Ils plans da fuigia en cass d'alarm d'aua actuals e cun cuntegn correct sco era ils plans dils loghens periclitai stattan a disposiziun. Els procuran per ina survesta co la populaziun ha da secuntener en in cass d'alarm d'aua. Quels muossan alla populaziun nua ch'ils locals da spetga definai dalla vischnaunca sesanfla en cass d'urgenza.
Il plaun dalla val dalla vischnaunca dad Ilanz/Glion sesafla ella zona da prighel da plirs implonts da fermada.